(Návrh) 

NARIADENIE VLÁDY 
Slovenskej republiky 

z ... 2014, 

ktorým sa mení a dopĺňa nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka

Vláda Slovenskej republiky na vykonanie § 369 ods. 2 a § 369c ods. 1 Obchodného zákonníka v znení zákona č. 9/2013 Z. z. nariaďuje: 

Čl. I
 
	Nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka, sa mení a dopĺňa takto:

1.	V § 1 odseky 1 a 2 znejú:

„(1) Sadzba úrokov z omeškania sa rovná základnej úrokovej sadzbe Európskej centrálnej banky1) platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania.

(2) Namiesto úrokov z omeškania podľa sadzby určenej podľa odseku 1 môže veriteľ požadovať úroky z omeškania v sadzbe, ktorá sa rovná základnej úrokovej sadzbe Európskej centrálnej banky1) platnej k prvému dňu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku.“.

2.	V § 1 ods. 3 sa slová „odseku 2“ nahrádzajú slovami „odseku 1“.

3.	Za § 3 sa vkladá § 3a, ktorý vrátane nadpisu znie:

„§ 3a
Prechodné ustanovenie k úprave účinnej od 1. januára 2015

Ak došlo k omeškaniu pred 1. januárom 2015, výška úrokov z omeškania sa riadi podľa predpisov účinných do 31. decembra 2014.“.

Čl. II
 
	Toto nariadenie vlády nadobúda účinnosť 1. januára 2015.